Държавен вестник, бр. 46, 2024 г., стр. 47

БРОЙ  46	
Д Ъ Р Ж А В Е Н  В Е С Т Н И К 	
СТР.  47  
мите, финансирани със средства от ЕСИФ 
и ЕФСУ, и в Стратегическия план за разви-
тието на земеделието и селските райони на 
Република България за периода 2023 – 2027 г. 
след одобряването им от съответния комитет 
за наблюдение и осигурява тяхната взаимна 
съгласуваност;“
г) създава се нова т. 5:
„5. одобрява списък на приоритизирани 
проекти, за които да бъдат приложени Пактове 
за почтеност, по предложение на комитетите 
за наблюдение на съответните програми;“
д) досегашната т. 5 става т. 6.
4. В чл. 5, ал. 1 се създава нова т. 3:
„3. утвърждава протоколите от заседанията 
на Съвета;“.
5. Член 6 се изменя така:
„Чл. 6. (1) Заседанията на Съвета се свик-
ват от председателя по негова инициатива 
или по искане на най-малко една трета от 
членовете му.
(2) Съветът приема решения с мнозинство 
повече от половината от присъстващите на 
заседанието негови членове.“
6. В чл. 7:
а) в ал. 1 числото „10“ се заменя с „5“;
б) в ал. 2, изречение трето накрая се поставя 
запетая и се добавя „който се утвърждава от 
председателя“;
в) алинея 4 се изменя така:
„(4) При идентифицирана необходимост 
от провеждане на спешни съгласувателни 
действия председателят може да определи 
по-кратък срок по ал. 1.“
7. В чл. 1, ал. 2 и чл. 2 навсякъде след 
абревиатурата „ЕСИФ“ се добавя „и ЕФСУ“.
§ 2. В Постановление № 15 на Министер-
ския съвет от 2023 г. за определяне на усло-
вията, реда и механизма за функциониране 
на Системата за управление на националните 
инвестиции (СУНИ) (ДВ, бр. 11 от 2023 г.) 
навсякъде думите „администрацията на Ми-
нистерския съвет“ се заменят с „Министер-
ството на финансите“.
§ 3. В Наредбата за определяне на услови-
ята, реда и механизма за функциониране на 
Информационната система за управление и 
наблюдение на средствата от Европейските 
структурни и инвестиционни фондове (ИСУН) 
и за провеждане на производства пред управ­
ляващите органи посредством ИСУН, приета 
с Постановление № 243 на Министерския 
съвет от 2016 г. (обн., ДВ, бр. 76 от 2016 г.; 
изм. и доп., бр. 30, 32 и 68 от 2017 г., бр. 2 и 
54 от 2018 г., бр. 35 от  2019 г., бр. 60 и 70 от 
2022 г. и бр. 63 от 2023 г.), се правят следните 
изменения и допълнения:
1. В наименованието на наредбата думите 
„Европейските структурни и инвестиционни 
фондове“ се заменят с „Европейските фондове 
при споделено управление“.
2. В чл. 1:
а) в т. 1 думите „Европейските структурни 
и инвестиционни фондове“ се заменят с „Евро-
пейските фондове при споделено управление“;
б) точка 3 се изменя така:
„3. условията и редът за извършване посред-
ством ИСУН на действия в производствата 
и процедурите по Закона за управление на 
средствата от Европейските фондове при 
споделено управление (ЗУСЕФСУ) пред уп-
равляващите органи, съответно пред междин-
ните звена, когато са им делегирани такива 
функции/задачи;“
в) в т. 4 думите „предоставянето на без-
възмездна финансова помощ по смисъла на 
ЗУСЕСИФ“ се заменят с „производствата и 
процедурите по ЗУСЕФСУ“.
3. Член 2 се изменя така:
„Чл. 2. Наредбата се прилага при извърш-
ване посредством ИСУН на действия:
1. в производствата по утвърждаване, 
изменение и допълнение на документите по 
чл. 26, ал. 1 от ЗУСЕФСУ;
2. в производствата по предоставяне на 
безвъзмездна финансова помощ на основата 
на одобрено проектно предложение и финан-
сов план за бюджетна линия, когато това е 
предвидено в документите по чл. 26, ал. 1 
от ЗУСЕФСУ, включително във връзка със 
сключването на административен договор/
издаването на заповед за предоставянето на 
безвъзмездна финансова помощ;
3. в производствата по верифициране на 
разходите и при регистриране на плащанията 
съгласно акта по чл. 7, ал. 4, т. 4 от ЗУСЕФСУ;
4. в процедурите по администриране на 
нередности и в производствата по определяне 
на финансови корекции;
5. в производствата по изменение, допълне-
ние или прекратяване на административните 
договори, съответно заповеди, включително 
одобрените с тях проекти/финансови планове 
за бюджетна линия.“
4. Член 3 се изменя така:
„Чл. 3. (1) В ИСУН се въвеждат, събират, 
систематизират и съхраняват в структуриран 
вид данни за всяка операция, необходими 
за управлението, наблюдението, оценката, 
контрола и одита, включително данни за 
отделните участници в операциите, когато е 
приложимо, по:
1. оперативните програми, съфинансирани 
от Структурните фондове и Кохезионния фонд 
на Европейския съюз за програмен период 
2007 – 2013 г.;
2. оперативните програми, съфинансирани 
от Европейските структурни и инвестиционни 
фондове за програмен период 2014 – 2020 г.;
3. програмите, финансирани от Европей-
ските фондове при споделено управление за 
програмен период 2021 – 2027 г.;